section_heading: Životopis
paragraph_text: Turković je iz Kraljevice prešao u Karlovac gdje se afirmirao u trgovini hrastovim dužicama i žitaricama, a posjedovao je i vlastite brodove. Tamo je 1858. godine s Franjom Türkom osnovao kompaniju Turković-Türk, koja je bila vodeće poduzeće u toj grani trgovine u Hrvatskoj, a djelovala do 1886. godine. Utjecao je na politički i društveni život grada Karlovca, a kuću su mu posjećivali mnogi hrvatski političari, književnici i umjetnici pa i sam biskup Josip Juraj Strossmayer. Unaprijedio je i naslijeđeno brodogradilište u Kraljevici, u kojem je pokrenuo gradnju velikih jedrenjaka 1868. godine.Turković, Vjenceslav, enciklopedija.hr Pristupljeno 22. veljače 2023.HR-DAZG-1006 Obitelj Turković, Državni arhiv u Zagrebu Pristupljeno 22. veljače 2023.